Simona Halep, locul 1149 WTA, va juca, marţi, împotriva sportivei americane Mccartney Kessler, numărul 123 mondial, în primul tur al turneului Trophée Clarins, potrivit news.ro
Meciul dintre Halep şi Kessler este al treilea programat pe terenul central, unde partidele încep la ora 12.00.
Halep şi Kessler nu au mai fost adversare în circuitul WTA.
Pentru Halep va fi al doilea meci în circuitul WTA după ce a revenit în martie în competiţii după o perioadă lungă de suspendare.
După suspendare, Halep a primit wild card prima dată la Miami Open, turneu WTA 1000. Ea nu a trecut acolo de primul tur, fiind învinsă de Paula Badosa, scor 1-6, 6-4, 6-3.
Tot marţi, pe terenul 3, Gabriela Ruse, locul 118 mondial, va evolua cu sportiva chineză Lin Zhu, locul 57 mondial. Meciul va fi ultimul de pe terenul 3.